Na temelju članka 35. Zakona o lokalnoj i područnoj (regionalnoj) samoupravi (Narodne novine br. 33/01, 60/01-vjerodostojno tumačenje, 129/05, 109/07, 125/08, 36/09, 150/11 ,144/12, 19/13 - pročišćeni tekst, 137/15, 123/17, 98/19 i 144/20) ), te članka 51. Statuta Grada Drniša ( “Službeni glasnik Grada Drniša” broj 2/21 ) Gradsko vijeće Grada Drniša na svojoj 8. sjednici održanoj 2022. godine donosi

# STATUTARNU ODLUKU O IZMJENAMA I DOPUNAMA

# STATUTA GRADA DRNIŠA

Članak 1.

U Statutu Grada Drniša ( “Službeni glasnik Grada Drniša” broj 2/21 ) u članku 86. stavak 1. iza riječi „odbor“ briše se točka te dodaju riječi:

***„i gradska četvrt“.***

Članak 2.

U članku 86. iza 2. stavka dodaje se 3. stavak koji glasi:

***„Gradska četvrt osniva se kao oblik mjesne samouprave koji se osniva za područje koje predstavlja gradsku, gospodarsku i društvenu cjelinu, a koje je povezano zajedničkim interesima građana“.***

Članak 3.

Iza članak 87. dodaje se novi članak 87.a. koji glasi:

***„Gradske četvrti i Mjesni odbori na području Grada Drniša kao oblik neposrednog sudjelovanja građana u odlučivanju o lokalnim poslovima od neposrednog i svakodnevnog utjecaja na život i rad građana su:***

***-Gradska četvrt Drniš I, Gradska četvrt Drniš II i Gradska četvrt Drniš III.***

***-Mjesni odbori: Badanj, Biočić, Bogatić, Brištane, Drinovci, Kadina Glavica, Kanjane, Kaočine, Karalići, Ključ, Kričke, Lišnjak, Miočić, Nos Kalik, Pakovo Selo, Parčić, Pokrovnik, Radonić I, Radonić II, Sedramić, Siverić, Širitovci, Štikovo, Tepljuh, Trbounje, Velušić i Žitnić.***

***Područje gradskih četvrti i mjesnih odbora (u daljnjem tekstu:mjesni odbor) utvrđuju se posebnom odlukom koju donosi Gradsko vijeće i prikazuju se na kartografskom prikazu koji je sastavni dio te odluke.“***

Članak 4.

Članak 91. mijenja se i glasi:

***„Vijeće gradske četvrti i mjesnog odbora, uključujući i predsjednika ima 5 do 7 članova.***

***Broj članova vijeća gradske četvrti i mjesnog odbora se određuje prema broju stanovnika na području mjesnog odbora na način:***

***-pet članova u vijeću gradske četvrti odnosno mjesnom odboru koji ima do 250 birača,***

***-sedam članova u vijeću gradske četvrti odnosno mjesnom odboru koji ima preko 250 birača.“***

***Za člana vijeća može biti biran hrvatski državljanin s navršenih 18 godina života koji ima prebivalište na području mjesnog odbora.“***

Članak 5.

U članku 97. stavak 4. ***briše se.***

Članak 6.

Ova Statutarna odluka o izmjenama i dopunama Statuta Grada Drniša stupa na snagu osmog dana od dana objave, a objavit će se u „Službenom glasniku Grada Drniša“ .

GRAD DRNIŠ

GRADSKO VIJEĆE

PREDSJEDNIK:

Tomislav Dželalija dipl.ing.

KLASA:012-03/21-30/1

URBROJ:2182/06-22-2

Drniš, 2022. godine